Ragnhild Gulbrandsen

Ragnhild Øren Gulbrandsen (født 22. februar 1977 i Narvik) er en norsk journalist i Budstikka og tidligere fotballspiller, tidvis profesjonell, og olympisk mester. Gulbrandsen spilte mesteparten av sin karriere på Trondheims-Ørn.

Gulbrandsen ble rangert som nummer 47 på listen over de tusen beste idrettsutøverne i Trøndelag i avisa Nidaros sin kåring i 2022.

 På landslag 
Ragnhild Gulbransen debuterte på landslaget den 10. mars 1997 i en kamp mot Finland under Algarve Cup. Gulbrandsen ble byttet inn i det 80. minutt, og scoret allerede etter to minutter av sin debutkamp. Gulbrandsen spilte også under EM i 1997 og VM to år etter. Hun scoret ingen mål, og spilte bare en kamp fra start. I OL i Sydney spilte Gulbrandsen alle kampene, om enn ikke alle fra start. Hun scoret bare ett mål, men det var til gjengjeld i finalen. Gulbrandsen scoret 2-1-målet til Norge mot USA, som så ut til å bli vinnermålet fram til overtid av andre omgang, da Tiffeny Milbrett utlignet. Gulbrandsen var på banen da Dagny Mellgren scoret vinnermålet.

 På klubblag 
Ragnhild Gulbrandsen har som spiller vært vesentlig for Trondheims-Ørn i den perioden hun spilte der. Hun har vunnet serien i 1997, 2000 og 2001 for Trondheims-Ørn. Hun var med på å vinne cupen i 1997, 1998, 1999 og 2001. I 1997, 2000 og 2001 ble hun toppscorer i Toppserien. I 2002–2003 var Gulbrandsen profesjonell fotballspiller i USA for Boston Breakers før laget måtte trekke seg. Gulbrandsen dro tilbake til Ørn, der hun ble i to sesonger. Gulbrandsen forlot Trondheims-Ørn i 2005 da hun fikk tilbud om fast jobb i Bærum. Det ble da naturlig for henne å spille for Asker Fotball Kvinner.Tungt å forlate Ørn  – adressa.no Gulbrandsen spilte to sesonger for Asker, men avsluttet fotballkarrieren med cupfinaletap mot Kolbotn Idrettslag i 2007.Avskjed med bismak 

 Slutten på fotballkarrieren 
Gulbrandsen slet med et kne, og visste at kampene i VM i Kina i 2007 ville bli hennes siste. Etter at hun opplevde Berntsen som særdeles ufin mot Lise Klaveness, sa hun klart fra i media.Kraftig oppgjør med Bjarne Berntsen - vg.no På det daværende tidspunkt hadde Ragnhild Gulbrandsen to uker igjen av sin aktive karriere. På tross av Gulbrandsens sterke angrep på Berntsen, var hun langt mer tvetydig året etter, da fem spillere på Røa Idrettslag forlot landslaget - og hun kritiserte landslagsspillere for å være for «veike».- Dagens landslagsspillere er for veike vg.no

 Referanser 
Nidaros: Trøndersk idretts adelskalender 2022 (krever abonnement)

 Eksterne lenker 



  Aftenposten om Ragnhild Guldbrandsen
  Egen hjemmeside fra 2005

Kategori:Norgesmestere i fotball
Kategori:Norske fotballspillere
Kategori:Norske damelandslagsspillere i fotball
Kategori:Norske fotballspillere i USA
Kategori:Journalister i norske lokalaviser
Kategori:Ekspertkommentatorer (sport)
Kategori:Olympiske mestere for Norge
Kategori:Medaljevinnere under Sommer-OL 2000
Kategori:Deltakere for Norge under Sommer-OL 2000
Kategori:Fotballspillere under Sommer-OL 2000
Kategori:Fotballspillere for SK Trondheims-Ørn
Kategori:Personer fra Trondheim kommune
Kategori:Mesternes Mester-deltakere
Kategori:Olympiske medaljevinnere i fotball
Kategori:Spillere under EM i fotball for kvinner 1997
Kategori:Spillere i VM i fotball for kvinner 1999
Kategori:Spillere under EM i fotball for kvinner 2001
Kategori:Spillere i VM i fotball for kvinner 2007